钦定古今图书集成/明伦汇编/官常典/第333卷 > 晋
## 钦定古今图书集成/明伦汇编/官常典/第333卷 > 晋

晋设御史中丞，领治书、殿中诸侍御史，而司隶校尉
仍旧，江左乃罢。

按《晋书职官志》：“御史中丞，本秦官也。秦时御史大夫
有二丞，其一御史丞，其一为中丞。中丞外督部刺史，
内领侍御史，受公卿奏事，举劾按章。汉因之。及成帝
绥和元年，更名御史大夫为大司空，置长史，而中丞
官职如故。哀帝建平二年，复为御史大夫，元寿二年
又为大司空，而中丞出外为御史台主。历汉东京至”
晋因其制，以中丞为“台主。”

治书侍御史，案汉宣帝幸宣室，斋居而决事，令侍御
史二人治书侍侧，后因别置，谓之“治书侍御史”，盖其
始也。及魏又置治书执法掌奏劾，而治书侍御史掌
律令，二官俱置。及晋，唯置治书侍御史，员四人。泰始
四年，又置黄沙狱治书侍御史一人，秩与中丞同，掌
诏狱及廷尉不当者皆治之。后并河南，遂省黄沙治
《书侍御史》。及太康中，又省“治书侍御史”二员。

“侍御史。”案二汉所掌，凡有五曹：一曰令曹，掌律令；二
曰印曹，掌刻印；三曰供曹，掌斋祠；四曰尉马曹，掌厩
马；五曰乘曹，掌护驾。魏置八人。及晋置员九人，品同
《治书》，而有十三曹：吏曹、课第曹、直事曹、印曹、中都督
曹、外都督曹、媒曹、符节曹、水曹、中垒曹、营军曹、法曹、
算曹。及江左初，省课第曹，置库曹，掌厩牧牛马市租。
后分曹置外左库、内左库云。

殿中侍御史。按魏兰台遣二御史居殿中，伺察非法，
即其始也。及晋置四人，江左置二人。又案魏晋《官品
令》，又有“禁防御史第七品。”孝武太元中有检校御史
吴琨，则此二职，亦兰台之职也。符节御史，秦符玺令
之职也。汉因之，位次御史中丞。至魏别为一台，位次
御史中丞，掌授节铜武符、竹使符。及泰始九年，武帝
省并兰台，置符节御史掌其事焉。

司隶校尉，案汉武初置十三州，刺史各一人，又置司
隶校尉，察三辅、三河、弘农七郡，历汉东京及魏晋，其
官不替。“属官有功曹、都官从事、诸曹从事、部郡从事、
主簿、录事、门下书佐、省事、记室书佐、诸曹书佐、守从
事、武猛从事”等员。凡吏一百人，卒三十二人。及渡江，
乃罢司隶校尉官，其职乃扬州刺史也

### 武帝泰始二年遣兼侍中侯史光等循省四方

按《晋书武帝本纪》：泰始二年“春正月丙戌，遣兼侍中
侯史光等持节四方，循省风俗，除禳祝之不在祀典
者。”

泰始四年，诏遣使循行天下。

按《晋书武帝本纪》，“四年秋七月戊午，遣使者侯史光
循行天下。”按《礼志》，四年，诏刺史、二千石、长吏曰：“古
之王者，以岁时巡狩方岳，其次则二伯述职，不然则
行人顺省。故虽幽遐侧微，心无壅隔，下情上通，上指
远谕，至于鳏寡，罔不得所。是用垂风遗烈，休声犹存。
朕在位累载，如临深川，夙兴夕惕，明发不寝，坐而待
旦。”思四方水旱灾眚，为之怛然，勤躬约己，欲令事事
当宜。常恐众吏用情，诚心未著，万机兼猥，虑有不周，
政刑失谬，而弗获备览。“百姓有过，在予一人，惟岁之
不易，未遑卜征，巡省之事，下之未乂，其何以恤之？今
使使持节、侍中、副给事、黄门侍郎衔命四出，周行天
下，亲见刺史、二千石长吏，申谕朕心，访”求得失，损益
诸宜，观省政教，问人间患苦。《周典》有之，“以其万姓之
利害为一书，其礼俗政事刑禁之逆顺为一书，其暴
乱作逆犯令为一书，其扎丧凶荒厄贫为一书，其康
乐和亲安平为一书，每国辨异之，以返命于王。”旧章
前训，今率由之，还具条奏，俾朕昭然鉴于幽远，若亲
行焉。大夫君子其各悉乃心，敬乃事，嘉言令图，苦言
至戒，与使者尽之，无所隐讳，方将虚心以俟。其勉哉
勗之，称朕意焉。

### 太康七年冬十二月遣侍御史巡遭水诸郡

按：《晋书武帝本纪》云云。

### 惠帝永平五年荆扬兖豫青徐等六州大水诏遣御史巡行振贷

按：《晋书惠帝本纪》云云。

### 简文帝咸安二年诏大使巡行藩镇边戍

按《晋书简文帝本纪》：“咸安二年春三月癸丑，诏曰：‘吾
承祖宗洪基，而昧于政道，惧不能允釐天工，克隆先
业，夕惕惟忧，若涉泉水。赖宰辅忠德，道济，伊望群后
竭诚，协契断金，内外尽匡翼之规，文武致匪躬之节，
冀因斯道，终克弘济。每念干戈未戢，公私疲悴，藩镇
有疆理之务，征戍怀山东之勤，或白首戎阵，忠劳未
叙，或行役弥允，担石靡储，何尝不昧旦晨兴，夜分忘
寝。虽未能抚而巡之，且欲达其此心。可遣大使诣大
司马，并问方伯，逮于边戍，宣诏大飨，求其所安’。”又筹
量赐给，悉令周普。